Source: https://pestisracok.hu/eleg-volt-az-ellenzeki-vircsaftbol-a-birak-lemondasra-szolitottak-fol-az-obt-t/
Timestamp: 2019-05-19 21:26:02+00:00

Document:
Elég volt az ellenzéki vircsaftból: a bírák lemondásra szólították föl az OBT-t (Frissítve!) – PestiSrácok
Elég volt az ellenzéki vircsaftból: a bírák lemondásra szólították föl az OBT-t (Frissítve!)
Balról jobbra: Szabó Sándor, az OBT elnöke, Hilbert Edit volt OBT-elnök és Darák Péter, a Kúria elnöke a testület januári alakuló ülésén. Fotó: MTI/Mohai Balázs
Maguk a bírák elégelték meg a saját érdekképviseleti szervezetük, az Országos Bírói Tanács (OBT) botrányos működését, és a mai küldöttgyűlés lemondásra szólította fel a teljes testületet. Megunták az OBT keltette folyamatos politikai hisztériát. A testület ugyanis hónapok óta úgy viselkedik, mint egy ellenzéki párt: itthon és külföldön is támadja az Orbán-kormányt, méghozzá ugyanazokkal az álságos lózungokkal és hazugságokkal, mint az ellenzék.
Bírói küldöttértekezletet tartottak kedden, hogy megválasszák az Országos Bírói Tanács (OBT) póttagjait, mert a januárban megválasztott 15 tag és 14 póttag közül az elmúlt hónapokban – tiltakozásul a testület ámokfutása ellen – 17-en lemondtak, így az OBT működésképtelenné vált. Ám végül a póttagválasztásnál sokkal érdekesebb események történtek: a küldöttek többsége lemondásra szólította fel az OBT-t, és kimondta: a testület tevékenységéhez, működéséhez a jövőben semmilyen módon nem járulnak hozzá, azt nem támogatják. Portálunkhoz eljuttatott közleményük szerint a küldöttértekezlet úgy döntött:
nem hajlandók sem tagként, sem póttagként a jelenlegi OBT-ben szerepet vállalni;
nem küldenek, illetve választanak egyetlen további tagot, illetve póttagot sem a jelenlegi OBT-be;
felszólítják az OBT választott tagjait, hogy mondjanak le, és lemondásukkal tegyék lehetővé egy eredményes tagválasztó értekezlet összehívását.
Úgy tűnik, ezzel véget érhet az az ámokfutás, amit néhány, ellenzéki aktivistaként tevékenykedő bírónak „köszönhetően” az OBT folytatott az elmúlt időszakban. Mint arról többször hírt adtunk, a bírók érdekképviseleti fóruma az utóbbi időszakban kőkemény politikai támadásokat intézett a magyar kormány ellen, és gyakorlatilag úgy viselkedett, mint egy ellenzéki párt. A tanácsot soros elnökként Szabó Sándor vezeti, de a korábbi elnöknek, Hilbert Editnek, illetve tagként Darák Péter kúriai elnöknek is fontos szerepe volt a testület ámokfutásában.
Az ellenzéki álmokat megtestesítő OBT-nek ahhoz is volt képe, hogy a közigazgatási bíróság felállítása miatt az Európai Igazságügyi Tanácsok Hálózatának (ENCJ) beavatkozását kérte, azt hazudva, hogy az Orbán-kormány egy pártbíróság felállítását tervezi. Ezzel a Hilbert–Darák–Szabó nevével fémjelzett tanács egy az egyben beállt az ellenzék és a Soros György bőkezű támogatását élvező nem-kormányzati szervek kórusába, amely kezdetektől fogva ellenzi a magyar igazságügyi hagyományokon nyugvó, független közigazgatási bírósági rendszer feltámasztását.
Bár azzal riogattak, hogy a szervezetet majd bizonyosan fideszes bírókkal és közigazgatási szakemberekkel töltik fel, érdemes megjegyezni, hogy az ítélkezési gyakorlatban súlyos elfogultságot eddig csak a balliberálisok irányában tapasztalhattunk. A bíróságok durva balliberális elhajlásaival a PestiSrácok.hu is többször foglalkozott, például ebben vagy ebben a cikkben. Az utóbbi időszak legdurvább jogtiprását a Darák-féle Kúria követte el, amely a levélszavazatok megsemmisítésével elvett egy mandátumot a Fidesztől. Az Alkotmánybíróság utóbb teljesen törvénytelennek minősítette a Kúria döntését.
Darák Péternek, a Kúria elnökének fontos szerepe volt az elszabadult hajóágyúként működő OBT-ben. Fotó: MTI/Kovács Tamás
Törvénytelen működés
Az OBT a választási kampány hajrájában kezdte különösen támadni az Orbán-kormány által 2011-ben felállított Országos Bírósági Hivatal (OBH) elnökét, Handó Tündét, akiről ennek nyomán az ellenzéki lapok sosem mulasztották el megjegyezni, hogy Szájer József fideszes EP-képviselő felesége. A testületnek emiatt több tagja lemondott, a működése pedig így már valószínűleg törvénytelen, mivel a vonatkozó jogszabály pontosan meghatározza, az egyes igazgatási szinteket hány főnek kell képviselnie. Az OBT maradék tagsága folytatta magányos harcát az OBH és a kormány ellen. Ezzel egyelőre azt sikerült elérniük, hogy az ország bírósági vezetői május 29-én kiadtak egy nyílt levelet, amiben azt írják: az OBT tagjainak eddigi tevékenysége nem szolgálja a magyar bírói kar érdekeit, s ezért felszólították őket, hogy „ne veszélyeztessék a magyar bírósági szervezet jövőjét”.
A Magyar Idők korábban azt is megírta: az OBT korábbi elnökének, Hilbert Editnek különös érdeke fűződhet ahhoz, hogy a testület tovább működjön, a Budapest Környéki Törvényszéket vezető bíró ellen ugyanis fegyelmi eljárás indulna, ha az OBT nem biztosítana neki mentességet, mivel egy belső vizsgálat során kiderült, hogy másodfokú bíróként több, mint egy évig hozzá sem nyúlt az aktáihoz.
Ezek mellett az OBT vezetőinek és tagjainak több más botrányáról is beszámoltunk már. Például arról, hogy a Szombathelyi Törvényszék büntetés-végrehajtási csoportja döntött júliusban Marian Cozma román kézilabdázó egyik gyilkosának feltételes szabadlábra helyezéséről – ennek a bv-csoportnak a vezetője Szabó Sándor OBT-elnök… De arról is hírt adtunk a Tűzfalcsoport blog cikke nyomán arról, hogy Vadász Viktornak, az OBT tagjának is szerepe lehetett abban, hogy 2013-ban Soros lakájszervezete, az Amnesty International Magyarország „érzékenyítő” tréninget tarthatott az Igazságügyi Akadémián a diszkriminációról és a sztereotípiákról. Az akadémia vezetője ugyanis akkoriban éppen Vadász Viktor volt. Így a „politikai korrektség” és a multikulti agresszív „főpapjai” bírókat érzékenyíthettek, hogy megfelelő időben majd megfelelő (értsd: a Soros-szervezeteknek megfelelő) ítéleteket hozzanak. Vadász 2014 végén lemondott az igazgatói posztjáról, ám valószínű, hogy még ő készítette elő a 2015-ös „érzékenyítést” is.
Vasvári Csaba; Forrás: birosag.hu
„Vérbírójuk” is van
Az OBT egyik tagja az a Vasvári Csaba, aki korábban furcsa körülmények között fölmentette Dávid Ibolyát és Herényi Károlyt az UD Zrt.-s megfigyelési ügyben. Vasvári már akkor belopta magát az ellenzéki szívekbe, amikor szóbeli indoklásában az ügyészséget és a megvádolt politikusok „egyes riválisait” és a „velük együttműködőket” támadta. Vasvári azóta is nagy kedvence a balliberálisoknak, hiszen beperelte az OBH-t, a Fővárosi Törvényszéket és a Fővárosi Ítélőtáblát, amiért nem nevezték őt ki táblabírónak. Jellemző, hogy a bírót tavaly védelmébe vette a jobbikos Staudt Gábor és az MSZP-s Bárándy Gergely is…
Vasvári Csaba neve a nemzeti radikálisok körében 2006 ősze óta szitokszó, és vérbíróként emlegetik. Ugyanis ő volt az, aki két és fél év letöltendő börtönbüntetésre ítélte csoportosan, felfegyverkezve elkövetett hivatalos személy elleni erőszakért Dukán Dániel egyetemistát annak ellenére, hogy az ügyészség csak egy év felfüggesztettet kért rá garázdaságért.
Frissítés! Az OBT megmagyaráz mindent!
A bukás szélén tántorgó OBT természetesen talált magyarázatot a történtekre: Handó Tünde a hibás mindenért. Szerintük egyébként továbbra is működőképesek. Honlapjukon azt írták:
Az Országos Bírói Tanács 11 taggal továbbra is működőképes és a jövőben is folytatja a munkáját.
Emlékeztettek: a küldötteket 2018 júliusában összbírói értekezleteken választották meg a törvényszékek és ítélőtáblák létszámarányos kvóta szerint. „Akkor is pontosan ismert volt a küldöttséget vállaló bírák előtt, hogy kik az OBT jelenlegi tagjai, így érthetetlen, miért vállaltak olyanok küldötti megbízást, akik eleve tudták, hogy nem vállalják jelöltséget. Az sem érthető, hogyha emellett voltak olyanok, akik ezt vállalták volna, miért nem engedték, hogy a küldöttgyűlés titkos szavazás útján szavazhasson róluk” – magyarázkodtak. Az OBT szerint az sem véletlen, hogy az eredménytelen küldöttgyűlés résztvevőinek majdnem egyharmada az OBH elnökének közvetlen kinevezési jogkörébe tartozó elnök, elnökhelyettes vagy kollégiumvezető volt, és az igazgatási vezetők messze többségben voltak az ilyen tisztséget nem viselő bírákhoz képest. Vagyis Handó Tünde a hibás mindenért…
Kapcsolódó témákellenzéki vádakOrszágos Bírói Tanács
2018-10-09 at 14:21
2018-10-09 at 14:40
Eléggé partizán lesz a javaslatom: lapítsuk le a piramist (ezt egy szervezetfejlesztési szakember írta talán a 90-es évek elején)! Az elsőfokú bíróságok tartozzanak az önkormányzatokhoz! Egészüljenek ki esküdtekkel! A bírákat és az esküdteket is válasszák a helyi közösségek. A megyei törvényszékeket a megyei közgyűlések válasszák, az itteni esküdteket szintén. És a megyei közgyűlések – 7 részre osztva az országot úm. Dél-Dunántúl, Észak-Dunántúl, Duna-Tisza Köze déli és északi része, és Észak és Dél Tiszántúl, valamint Budapest legyenek a székhelyei egy-egy Itélőtáblának – válasszák az Ítélőtáblákat. 40 éves kor alatt senki ne lehessen polgári bíró, 50 éves kor alatt büntetőbíró. Bíró csak az lehessen, aki vagy ügyvéd, vagy jogtanácsos, vagy közjegyző volt előtte évtized/ek/ig. Ügyész ne lehessen bíró: túlságosan megszokta az elfogultságot! Az elsőfokú bíróságokat legföljebb az önkormányzat mandátuma idejére kell választani. Szerintem ügyvédi/jogtanácsosi praxis nélkül senki nem lehet jó bíró: ezek a praxisok a jog frontvonalai, ők látnak és tapasztalnak mindent az ÉLET-ből!!!
2018-10-09 at 14:55
Sajnos amíg vannak kiskapuk (és nagyok is!) a jogszabályokban, addig bármeddig lapíthatjuk. És ne feledjük, az ügyvédek is elfogultak!(Nem beszélve a háttérben jól működő ügyvédi “kartellekről”.)
Egyébként gondolkodni helyes róla, mozduljon már valami!
2018-10-09 at 15:18
Jól is néznénk ki. Mindenféle Mariskák döntenének az ügyekben. Isten ments!
Ma is igen gyakran alkalmazzák ülnökként a nyugdíja volt párttitkárt, stupid szakszervezeti titkár tantónéniket, tanárnéniket. Nálunk ennek nincs múltja, ráadásul ebben asötét liberalizélt világban, mondjuk, képzeld el, hogy haBotka alá még bíróság is tartozna. Épp elég, hogy a jegyző is a keze alá dolgozott, a hírek szerint helyi rendôri vezetőket is korrumpáltak az ingyen parkoló kártyákkal.
2018-10-09 at 15:32
Nincs múltja? 1918-ig esküdt bíráskodás volt az országban.Annak nincs múltja ami most megy.
Át kell venni a gyakorlati megoldásokat az angolszász esküdt választási módszereket annak torz hülyeségei nélkül.Kell valami kontroll ami földön tartja a bírói ítéleteket mert agyömlés amiket döntöttek az elmúlt évtizedekben.Mintha nem is itt élnének.
2018-10-09 at 15:25
Egynek mindenképp érdekes elgondolás.Magam is úgy gondolom a mentelmi jog + időkorlát nélküli elmozdíthatatlanság egyfajta kasztosodást hoz létre.
Még az országgyűlési képviselőknél se látom már értelmét a kötetlen mandátumnak.
2018-10-09 at 19:36
Lehet, hogy van múltja, de azt sikerült úgy “eltörölniük”, hogy a közgondolkodásba nagyon nehéz lenne bevezetni.
Mint említettem, nem beszélve arról, hogy kik azok, akik mint civil kontroll, vagyis mint esküdtek hitelesek lehetnének.
Sec perc alatt a megbízható liberálisok közül kerülnének be a testületbe.
Nézz csak körül, hogy micsoda alakok kerülnek be önkormányzati választások idején is. Mi a biztosíték, hogy hiteles, tisztességes, elfogult, művelt, feddhetetlen polgárok kerülnének be az esküdtek közé?!
Semmi. Ez már egy másik világ. A felelős polgári gondolkodást, életformát, közösségi formákat már szétzüllesztették, lerombolták.
Akadnak itt-ott polgári körök, szervezetek, de azok egészen más műfajban
45 után megszokták, hogy falkában, gondolkodás és vita nélkül mennek
valamelyik személyiség után. Csak figyelem, hogy az emberek még egy nyavalyás társasházban sem képesek a SAJÁT érdeküknek megfelelően, felelősen érdeklődni, odafigyelni, dönteni. Hát még, ha közügyekről, büntető ügyekről lenne szó.
Több mint fél évszázada kialakult mechanizmus szerint bíznának meg önként jelentkezőket, mint most is a bírósági ülnököket. Öt ismerősöm került be a bírósághoz mint ülnök. Mind az öt kommunista volt, valamilyen vezető pozícióban volt a Kádár-korszakban, megmaradtak a
kapcsolataik. Kis nyugdíjkiegészítés. Mind pedagógus volt. Demagóg,
szűk látókörű, felfelé szervilis, lefelé fontoskodó, taposó.
2018-10-09 at 16:29
tárgyalási alapnak megfelelő. jó az irány.
2018-10-10 at 07:58
Egyrészt amikor pl a Cozma ügyben akkor és most is úgy néz a lakosság mintha az elmekórtani intézet betegeit látnák bírónak öltözve ( előre megfontolt szándék hiszen kést vittek, egyenes ölési szándék-megforgatta a kést a sebben-halált és maradandó testi fogyatékosságot okoztak -egy vesét kicsináltak-,bűnszövetségben -3-nál többen voltak szándékegységben) és erre kapnak 9 meg 13 évet? Aligha kell győzködni a lakosságot hogy jobb ha odafigyel arra hogy megy az ítélkezés felette.
Létezik más kiválasztási rendszer is az ülnökin kívül.Amúgy sem ugyanaz a kettő.Az Ülnökök együtt döntenek a bíróval az ügy minősítéséről.Esküdtek meg döntenek a bűnösségről, bíró meg a büntetési tételről.
Ügynököket listából válogatják, esküdteket úgy hogy reprezentálják az adott társadalmat és ne legyen összeférhetetlenség benne. Elvileg minden USA állampolgár köteles esküdtnek menni ha felszólítják.Lista alapja a helyi lakcímbejelentők ebből válogat egy külön ezzel foglalkozó köztisztviselő.
Nyilván van ennek hibája, erről ezer meg két USA bíróságos peres film szól.De kb 200 éve üzemel az USA-ban és vagy 400 éve Britanniában.
Meg kell nézni hogy lehet belenyúlni ezekbe a rendszerekbe úgy hogy ki tudják forgatni az eredeti jogalkalmazói szándékot és kijavítva behozni.
Amúgy is más a helyzet mert nálunk az esküdt bíróság mindag is az írott kontinentális jog talaján működött, az angolszászoknál meg precedens jog van.Nálunk emiatt sokkal fontosabb az eljárásjog működése is.
Az aljasságnak nincs határa ?????
Annak akarnak éppen határt szabni.
Legalábbis egy másik klikk akarja átvenni a hatalmat, hogy
legalább működni tudjanak.
2018-10-09 at 14:41
Ha megnézzük Darák Péter életrajzát, akkor látjuk, hogy 2012-ben lett a Kúria elnöke.
“A Kúria elnökét a határozatlan időre kinevezett és legalább 5 éves bírói szolgálati viszonnyal rendelkező bírák közül választja az Országgyűlés (Az összes képviselő 2/3-a.)”
Gratulálok Orbán Viktornak a személyzeti politikájához: Darák, Stumpf, a kulturális rész kompletten (filmesek, Petőfi Irodalmi Múzeum) stb.
Az összes liberális! A teljes kultúrális élet összes intézményvezetője és minden kurátor. Még Sebő Ferenc is ultraliberális, szadesz holdudvarbeli.
Ebben van igazság!
2018-10-09 at 14:42
Szerintem már rángatják is a kilincset az érzékenyített OBT tagok George Soros-nál, valami jó kis pozícióért, jó nagy pénzért. Biztosan meg is kapják, már megszolgálták.
2018-10-09 at 14:47
Hesslerezredes!A tanácsa megszivlelendő
2018-10-09 at 15:50
Kedves Erdélyiné Kata! nagyon köszönöm szíves megjegyzését! Természetesen nem írhattam le mindent, ami miatt javasoltam, amit javasoltam. Az ítélkezést olyan közel kell vinni az emberekhez, amilyen közel csak lehet, és ha beindulna, akkor a “Mari néni” is előbb-utóbb jól át fogja érezni az igazságszolgáltatást, azt, hogy Goethe-vel szólva: “Szürke minden theoria, de zöld az élet almafája!” Én azt gondolom, hogy a bírói munka egy társadalmilag nagyon fontos, megbecsült munka kell, hogy legyen, de a fontosságát és megbecsültségét csakis az emberek őszinte akaratából tudja elnyerni, semmi másból. Ehhez az kell, hogy a bíró választásánál is megnyilvánulhasson az emberek akarata. Ha tehát egy településen van egy sikeres ügyvéd, mondjuk, akiben sokan megbíznak, akkor választhassák meg bírónak, tisztességes fizetség mellett, persze. És ha utóbb nem bizonyul megfelelőnek, akkor nem választják újra, vissza lehet menni ügyvédnek. Ha igen: folytathatja. Legyen átjárás a jogi képviseleti szakma, mint a legnagyobb jogászi szakma és a bírósági szakma között. Később a vádhatóság szerepét is rá lehet bízni – most megdöbbentő lesz, amit mondok – ügyvédekre. Az önkormányzat felkér ügyvédet a vád képviseletére. A köz – a KÖZ – nevében! Ha most netán valaki azt gondolná, hogy annyira ügyvéd-fan vagyok, akkor téved: az ügyvédi szakmának is sokkal közelebb kellene kerülnie az emberekhez. Mondhatnám, hogy alap kellene, hogy legyen az, hogy minden jogász egyúttal ügyvéd is, és innen lehet tovább lépni, akár a fentiek szerint is.
Ja és még egyet: kötelezővé kellene tenni minden ügyben a mediációt mielőtt per indul. Büntetőperben – ha nem élet és testi épség elleni szándékos cselekményről van szó – szintén. Ha nem volt ilyen eljárás, akkor nem lehet perelni. Kötelezővé kellene tenni a jogi képviseletet is, szabott tarifa mellett, “szegényjog” biztosításával, és a a jogi képviselők választják ki a mediátort, esetleg egy harmadik ügyvéd személyében. Itt minden adatot, tényt rögzíteni kell, majd megkísérelni a megegyezést, ennek hiányában csakis az itt feltárt adatok alapján folyhat a per. Ha egy büntető ügynek van polgári jogi előzménye, akkor addig ne lehessen büntetőeljárást indítani, amíg a polgári ügy le nem zárult, azt követően is csakis a bíró tehet büntető feljelentést, de nem köteles rá.
2018-10-09 at 16:06
Nem értek hozzá, de mindenképp elgondolkodtató amit Ön javasol.
2018-10-09 at 15:12
Olyan ez a vémes kékharisnya, minnt az “esélyegyenlőségi” civil liberátor Lévai Katalin.
Mindenesetre ha egy bíró két évig nem nyúl a neki kiosztott aktáihoz, más emberek sorsát súlyosan kockáztatva szabotál, azt büntető bíróság elé kell állítani és örökre eltiltani a hivatásától.
A bírónak alkotmány tiltja a politizálást, alap, hogy politikailag köteles csak atényeket vizsgálni, kihagyva a politkát.
Na, de mit akarunk, amikor a vérbíró Csernyi rokonát, aki a politikai magánvéleményt leközlő hetilap főszerkesztőjét biörtönre ítélte, Handó komoly vezetői funkcióba emelte, és remegő szájjal laudált neki?!
Ezek az alakok a “haveri kutyás” ügyvéddel együtt ássák alá az igazságszolgáltatásban hivatalt betöltő összes személy hitelét!
2018-10-09 at 16:07
Pedig ennyi sok jó bíró efftárs láttán még Kádár efftárs is csettintene!
2018-10-09 at 16:09
2018-10-09 at 16:25
Ezt a Hilbert-Darák-Szabó triot kikel rugni, a választáson is a Fidesztöl csaltak el vagy 4000 szavazatott. Csalnak hazudnak menjenek parkot takaritani nagyobb hasznuk volna.
2018-10-09 at 17:16
De azért ne mondja nekem senki, hogy az véletlen, hogy minden szinten érvényesül a liberális hegemónia. Ez sem szól másról, mint hogy ugyanabból a falkából folytatnak pozícióharcot. Egy filmes haver pofátlankodott, hogy ők már nyugodtak, mert már kijött több jogász generáció, akik tudják a dolgukat.
ÉS MÉG VAN POFÁD IDE SZEMETELNI.TE MINT A GYURCSÁNYOD HAZUDSZ…….
2018-10-09 at 17:54
A cikkben leirt jogászi, birói ügyekkel kapcsolat- ban -más szakmai ismeretek miatt- csak kérdéseim lehetnek:
– ha bizonyitottan elloptak szavazatokat Darák érintettségével, akkor hogy maradhat pozicióban ápr. 09-én? Biró az ilyen, vagy helytartó?
– ha függetlenek a birók, miért, és mivel lehet őket érzékiteni nem birói, idegen szervezetek által?
– valóban független a birósági hatalom?
Naiv kérdések, de sürgős válaszra várnak!
2018-10-09 at 20:41
Nem ezek a kérdések a fontosak!
Az a kérdés, hogy hogyan lehetséges, hogy a magyar igazságügy
hivatásos alkalmazottai idegen hatalom/hatalmak ügynökei
által szervezett kiképzéseken vehetnek részt,
mely kiképzéseken a hatályban lévő polgári és
büntető törvénykönyveket, eljárásjogot felülíró technikákra
képzik ki őket, büntető
következmények nélkül!!!
ERRE MOST MÁR NYÍLTAN VÁLASZT KELL ADNIA A NEMZETI KORMÁNYNAK!!!
2018-10-09 at 19:26
Ez nem az “ellenzéki vircsaft” elutasítása, hanem a működésképtelenségé.
Ne tulajdonítsunk a vágyaink szerinti ok-okozati összefüggést a fellépésnek.
Ha nem lenne a többségük liberális, kommunista, akkor az utóbbi 8 évben
minden bűnös már vagy leülte volna, vagy még éppen töltené a büntetését.
2018-10-09 at 20:35
https://168ora.hu/kultura/az-az-irodalomtortenesz-lehet-a-petofi-irodalmi-muzeum-uj-igazgatoja-aki-kertesz-imret-nem-tartja-magyarnak-156987
Adja Isten, hogy ha Takaró Mihály lesz a PIM igazgatója.
Csak nehogy őt is “érzékenyítsék”!
Ez nem elég TELJES STRUKTÚRAVÁLTÁSRA VAN SZÜKSÉG A KULTURÁLIS ÉLETBEN.
A NÉPTÁNC, NÉPMŰVÉSZET TÁMOGATÁSA A FELÉPÍTMÉNY ÁTSZERVEZÉSE NÉLKÜL, CSAK “INDIÁN REZERVÁTUM” SZINDRÓMA!
Nem Takaró Mihály nem tartja magyarnak Kertész Imrét. Kertész Imre számos nyilatkozatában hangsúlyozta, hogy ő maga nem tartja magát magyarnak, s nyilatkozataiban gyalázta, lenézte a magyar nyelvet, melyen művelt emberré, íróvá vált (nem a legjobb, de hát van, mikor középszerűekre van szükségük a Nobel-díj bizniszben).
BALLIBEK gutaütést kapnak 😀
2018-10-10 at 06:07
Nagyon remélem,hogy végre minden mocskos kommunista lapátra kerül—és NEM MARAD MÉG EGY ELLENZÉKI PÁRTKÉNT MŰKÖDŐ OBT—A KORMÁNNYAL SZEMBEN.
Mert ez most nem független—és úgy is működik mint az ellenzék—hiszen a legelején nem szórták,rúgták őket ki páros lábbal –SAJNOS!!!ÚGY EMLÉKSZEM 2/3 OT KAPOTT A KORMÁNYUNK—EZ ELÉG ERŐS FELHATALMAZÁS A NÉPAKARATTÓL EHHEZ !!!!!
EGYÉBKÉNT—SZÁMOS TÉREN TISZTOGATÁST KELLENE VÉGEZNI—AKI REGNÁL ILYEN NAGY FELHATALMAZÁSSAL,ANNAK JOGAI VANNAK–TESSÉK CSELEKEDNI!!!!!!
…a sivalkodás nem marad el–ha a Kormányon van sapka azért ha meg nincs azért….. a komcsik “kiscsoportjai ” esnek darabjaira hála Istennek—és úgy hogy kit érdekelnek “ezek” a hazaárulók !!!!
Miután OKOSAN !!!!nyitunk kelet felé!!!!—-ami remélem nem véletlen!!!!—-HOGY MEGALAPOZZUK A GITTEGYLETBŐL VALÓ KILÉPÉSÜNKET !!!!
TEHÁT RAJTA –VÁROM AZ ÍTÉLETET A TELJES kommunista bagázs LECSERÉLÉSÉRE M I D E N Ü T T !!!!!!!!!!
2018-10-10 at 08:15
Isten malmai lassan őrölnek…
De őrölnek!!!
Netta nevezetű kommentelő írása számomra szimpatikus.
Hesslerezredes ismét – mint már néhányszor – bebizonyította, hogy mindenhez ért.
A bíróságok átszervezésétől a titkosszolgálatok működéséig…
Ezért gratu.☺☺☺
P.S. De az is lehet, hogy csak grafomániás?
Mindenképpen szórakoztató a folytonosan komolytalan 5leteivel.
És már rajongókat is sikerült “beszereznie.”☺☺☺
2018-10-10 at 10:33
Kedves László (=olszal)! Nem lehet, hogy tapasztalatból írtam az adott témákkal kapcsolatban, amit írtam? Egyébként a legrosszabb libsi hozzáállás az, ha valakinek a személyét támadják és nem azzal vitatkoznak, amit mond. Ezzel együtt jó egészséget és erőt kívánok Önnek. És várom az Ön ‘5leteit’ és javaslatait. Hesslerezredes (aki valójában tábornok – nem, dehogy, csak vicceltem…:)))))))))
2018-10-10 at 08:22
Friedrich Schiller A genovai Fiesco összeesküvése című darabjából ajánlom Darák főbíró úrnak az elhíresült mondatot, mely szerint a mór megtette kötelességét, a mór mehet.
Persze ugyanezt érdemes lenne a jobboldali politikusoknak is figyelembe venni némely hasonló esetben.
Remélhetően a közigazgatási bíróságok létrejötte segíteni fog a kommunista bírák ledegradálásában.
Érzik ezt ők nagyon is,ezért nem csoda,hogy annyira tiltakoznak ellene…
2018-10-10 at 10:39
Na ! Végre !
2018-10-10 at 18:56
Takarodjanak vegre a pufajkas birok! Ezt mar a 90-es evek elejen kellett volna rendezni!
Budapestről üzent Brüsszelnek Erdogan (videóval!)
Erdoğan, Orbán és a keleti nyitás – Sayfo Omar és Bódi Ábel a Polbeatben (élő 19 órakor!)

References: Kúria 
 bíróság 
 Kúria 
 Kúria 
 Kúria 
 bíróság 
 bíróság 
 Kúria 
 Kúria 
 bíróság